Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Nafarroako Unibertsitate Publikoaren Tuterako Campusa dela-eta Tuterako Udalak egin duen txostenari buruzkoa. Galdera 2018ko otsailaren 16ko 19. Nafarroako Parlamentuko Aldizkari Ofizialean argitaratu zen.

Iruñean, 2018ko martxoaren 12an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18/PES-00042 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

Udalak “Tuterako Unibertsitate Campusari” buruzko txostena kontratatu du, bere errealitate sozioekonomikoari egokitzen zaion prestakuntza-eskaintza handitzeko. Otsailaren 7an, Tuterako Udaleko alkatea eta Hezkuntzako zinegotzia Hezkuntza Departamentuko Unibertsitateen eta Hezkuntza Baliabideen zuzendari nagusiarekin eta Unibertsitateen Zerbitzuko zuzendariarekin bildu ziren.

Bilera horretan, Tuterako alkateak bere plana azaldu zuen, eta ados jarri ziren Tuterako Campusari esleitutako baliabideak optimizatzeko interesean, haiek inguruneko errealitate sozio-ekonomikoan finkatze aldera.

Iruñean, 2018ko martxoaren 9an

Hezkuntzako kontseilaria eta Gobernuko eleduna: María Solana Arana